Odense Adresse-Contoirs Efterretninger, 1832-08-28
Løverdagen den 18de vare Alles Tanker ene henvendte paa Christiansminde og paa den elskede Prinds, hvis Navn dette nu saa skjønne Anlæg bærer. En Deputation af Byens Skov bestyrere havde nemlig paa deres underdanige Anmodning erholdt naadigst Tilsagn om, at Hs. Kongel. Høihed fra Rudkjøbing vilde gaae i Land der, og tage Anlæggene i Øiesyn. En Forsamling af flere Tusinde Mennesker strømmede didhen om Eftermiddagen, og henimod den Tid da Hs. K. H. kunde ventes, samledes Alle paa den Bakke, der nu bestaar af trende koncentriske høie Terrasser, lige for den planerede afrundede Landingsplads, paa hvilken et syngende Personale (forestaaet af Hr. Kjøbmand Graae og indstuderet ved Kapit. Simonsen, meest bestaaende af Damer, havde stillet sig i en Halveirkel. Landingsbroen var indsluttet mellem 2 store Fartøier, nemlig Hr. H. J. Baagøes Skonnert og Hr. Møllers Galease fra Troense, begge beredte til at give Salut, prydede med en Mængde Flag og lange Vimpler, samt med alle Raaer fulde af Søefolk; ligesaa varede ogsaa Flaget øverst paa Bakken over hiin i amphitheatralsk Orden forsamlede Mængde. Omtrent Kl. 6, som netop var den Tid Hs. Kongel. Høihed havde antydet til sin Ankomst, hørtes Salut fra Thorseng, og strax efter faaes og saa Hs. Kongel. Høiheds Baad, ledsaget af Borgernes Musikchor fra Rudkjøbing. Da Høistsamme var ret ud for Landings broen, affyrede ovennævnte Skonnert og Galease 27 Kanoner, og i det Øieblik Hs. K. H. betraadte Broen, lød Søefolkenes Hurra fra bemeldte Skibe. Paa Broen modtoges Hs. K. H. af Byefogden Hr. Justitsraad Nellemann og en af Skovbestyrerne, nemlig Hr. Kjøbmand H. Madsen, og ved Opgangen fra Broen af samtlige Skovbestyrere, paa hvis Vegne det var overdraget Kammerjunker Moltke at udbede Prindsens Tilladelse til, i en Sang at turde tolke Alles Glæde ved at see Høistsamme paa denne, til vores Taknemlighed mod Hs. Kongel. Høihed indviede Kyst, hvilket saaledes skeete med nogle faa Ord, som Hs. K. H. naadigst besvarede. Sangen, der svarede til alles Ønsker og som var forfattet af Hr. Pastor Jbsen, blev overrakt af en lille Pige og derpaa afsjungen med Akkompagnement. Efter den sidste Strophe: "Christian Frederik leve!" løb atter et jublende Hurra fra alle Terrasserne og fra Skibene, hvorpaa Hs. K. H. i de naadigste Udtryk tolkede sin Tilfredshed og gode Ønsker, samt udbragte et Hurra for Svendborgs gode Borgere og Borgerinder." Det behagede derpaa Hs. K. H. at gaae over alle Terasserne, og paa det huldrigste at underholde sig med de Tilstædeværende, hvorfra promeneredes gjennem Skoven under Anførsel af Skovbestyrerne til det nyligen anlagte Springvand, der i det Øieblik Prindsen traadte til Randen af Bassinet begyndte at springe, og hvilket Anlæg, ligeledes vandt Hs. Kongel. Høiheds særdeles bifald. Herfra begav Høistsamme sig til det for Hs. K. H. af Skovkommissionen opreiste og af deres Medlemmers Familie med Blomster og Krandse smykkede Telt, hvor der serveertes med Thee m.m. og hvori Damerne paa Hs. Kongel. Høiheds Jndbydelse deeltoge. Derefter promeneredes til det høieste Punkt i Christiansminde, hvor en overordentlig rig Udsigt (til hvilken formedelst de nye Anlæg nu er banet Vei) tildrog sig Prindsens særdeles Opmærksomhed. Paa Retouren derfra betraadtes atter Teltet, og blev da Hs. Kongel. Høiheds Skaal udbragt af Dhrr. Skov Bestyrere, hvorpaa Hs. Kongel. Høihed, ledsaget af disse og af den hele Mængde, begav sig til Pladsen ved Hr. Skibsbygmester og Dannebrogsmand L. Møllers Skibsbyggerie, hvor den engelske Fuldblodshingst Palaemon blev Høistsamme præsenteret ved Hr. Krigsraad Ridder v. Lasson. Hs. K. H. kjørte derpaa til sit Qvarteer, hvortil forrige Apotheker Hr. Lacoppidan havde indrømmet sin Bolig, under Hjemkjørselen saluteredes fra Christiansminde, fra ovennævnte Hr. L. Møllers Plads og fra Hr. C. Ravns Oliemølle. Jllumination og Musik gjennem Gaderne endte denne glade Dag, som for saa stor en Deel skyldes Skovenes nærværende Bestyrere, Dhrr. S. Qvist, C. Ravn, H. Madsen, N. L. Brandt, H. Chr. Brandt, J. Johansen og C. Lindegaard.